**Zápisnica zo zasadnutia komisie ochrany ŽP pri MsZ v Šamoríne**

**zo dňa 24.10.2022**

**Prítomní:** Mgr. Domsitz Márton, Czafik Ladislav, Ing. Élesztős Pavel PhD., Mezey László, PhDr. Bott Domonkos Lívia, Kocsis Arnold.

Zasadnutie otvoril predseda komisie p. Mgr. Domsitz. Jediným bodom zasadnutia bol prerokovanie návrhu VZN č. 12/2022 o čistote mesta a ochrane verejného poriadku:

**Bod č. 1. – Návrh VZN o čistote mesta a ochrane verejného poriadku č. 12/2022 –** pôvodné VZN bolo napadnuté protestom prokurátora Okresnej prokuratúry Dunajská Streda pod č. Pd 130/22/2201-2 zo dňa 22.08.2022.

Preskúmaním VZN boli zistené nasledovné nedostatky:

* V § 3 písm. a) definícia pojmu „verejné priestranstvo“ nie je v súlade s definíciou uvedeného v zákone č. 369/1990 Zb. o obecnom zriadení.
* § 10 upravuje všeobecný zákaz používania alkoholických nápojov tak, že na celom území mesta je zakázané používať alkoholické nápoje na verejných priestranstvách a miestach verejne prístupných. Nakoľko mesto nemá prijaté samostatné VZN v zmysle zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb bolo potrebné vo VZN upraviť podmienky, za ktorých obec môže povoliť predaj, podávanie a používanie alkoholických nápojov.
* V § 13 VZN upravuje sankcie. Mesto nie je povinné vo VZN upravovať sankcie, ak však mesto sankcie vo VZN upravuje, je potrebné, aby úprava bola jasná, určitá a zrozumiteľná.

**Doporučenie č. 5/2022 –** KO ŽP na svojom zasadnutí prerokovala návrh VZN a odporúča schváliť predmetné VZN v predloženom znení.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Mgr. Márton Domsitz, predseda

Zapísal: Ing. Kocsis